
MINISTERUL ENERGIEI

PROIECT
COMPONENTA INIȚIALĂ A PLANULUI DE SELECȚIE A CANDIDAȚILOR
[bookmark: _Hlk176429441]PENTRU POZIȚIA RĂMASĂ VACANTĂ – PROFIL MEDICAL- DE MEMBRU ÎN CONSILIUL DE ADMINISTRAȚIE AL SOCIETĂȚII MEDSERV MIN S.A - Filiala a Societatii Complexul Energetic Oltenia S.A.

[bookmark: _Hlk176505404][bookmark: _Hlk176851283][bookmark: _Hlk177049289][bookmark: _Hlk176430369][bookmark: _Hlk176432387]Planul de selecție a membrilor Consiliului de administrație al Societății MEDSERV MIN S.A - Filiala a Societatii Complexul Energetic Oltenia S.A. (denumit în continuare „Plan de selecție”) este elaborat în conformitate cu prevederile Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare (denumită în continuare O.U.G. nr. 109/2011), precum și ale Hotărârii Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice (denumită în continuare H.G. nr. 639/2023).
[bookmark: _Hlk176430338]În înțelesul H.G. nr. 639/2023, Planul de selecţie cuprinde documentele de lucru care se utilizează în derularea procedurii de selecţie pentru funcţiile de administrator la întreprinderile publice, prin care se stabileşte calendarul procedurii de selecţie de la data iniţierii până la data numirii administratorilor, structurat pe două componente: componenta iniţială şi componenta integrală.
Procedura de selecție a administratorilor Societății MEDSERV MIN S.A - Filiala a Societatii Complexul Energetic Oltenia S.A. (denumită în continuare MEDSERV MIN S.A.) este elaborată în acord cu prevederile O.U.G. nr. 109/2011 și H.G. nr. 639/2023.
[bookmark: _Hlk176794392]Prin Hotărârea nr. 11/14.12.2023 a Adunării Generale Ordinare a Acționarilor MEDSERV MIN S.A la art. 4  a fost aprobată declanşarea procedurii de selecţie a candidaților pentru pozitia III – profil medical de membru în Consiliului de Administrație la Societatea MEDSERV MIN S.A. filiala a  Societății Complexul Eneregtic Oltenia, în conformitate cu prevederile O.U.G. nr. 109/2011. 
În vederea punerii în aplicare a Hotărârii A.G.O.A. a MEDSERV MIN S.A, Autoritatea Publică Tutelară (denumită în continuare APT) a elaborat prezenta Componentă inițială a planului de selecție, cu respectarea dispozițiilor legale în vigoare. 
Procedura de selecţie se derulează în mod transparent cu respectarea dreptului de liberă competiție, echitate și egalitate de șanse, nediscriminare, tratament egal și asumarea răspunderii, cu scopul de a asigura profesionalizarea administratorilor, potrivit standardelor de guvernanţă corporativă a întreprinderilor publice, astfel cum acestea au fost dezvoltate în Principiile de guvernanţă corporativă ale Organizaţiei pentru Cooperare şi Dezvoltare Economică.
[bookmark: _Hlk176449471][bookmark: _Hlk195619100][bookmark: _Hlk194406450]Prezenta Componentă inițială a planului de selecție este întocmită cu scopul selecției și numirii unui administrator la MEDSERV MIN S.A., pentru perioada rămasă până la finalizarea mandatului consiliului în funcție, respectiv până la data de 16.05.2028, cu respectarea prevederilor O.U.G. nr.109/2011. 
Componenta inițială a planului de selecție se întocmeşte de către APT cu scopul de a oferi fundament pentru elaborarea Componentei integrale a planului de selecție și cuprinde, fără a se limita la acestea: 
1. Scrisoarea de aşteptări; 
2. Aspectele-cheie ale procedurii; 
3. Calendarul procedurii de selecție; 
4. Părţile responsabile şi rolurile acestora; 
5. Riscurile identificate; 
6. Documentele ce trebuie depuse până la numirea administratorilor. 
[bookmark: _Hlk176434279]Întocmirea Componentei inițiale a planului de selecție se realizează cu claritate pentru a putea fi determinate toate aspectele cheie ale procedurii de selecție, în concordanță cu prevederile O.U.G. nr. 109/2011 și H.G. nr. 639/2023. 
Planul de selecție, în integralitatea sa, constituie fundamentul procedurii de selecție, reflectând principalele activități și decizii care trebuie realizate, termenele de realizare, părțile implicate, precum și documentele de lucru.
[bookmark: _Hlk176506092]Componenta inițiala a planului de selecție va fi publicată pe pagina proprie de internet a Ministerului Energiei și a Societății MEDSERV MIN S.A., în conformitate cu art. 5, alin. (1) din Anexa  nr. 1  la H.G. nr. 639/2023.
[bookmark: _Hlk176448987]Componenta iniţială a planului de selecţie se aprobă prin act administrativ al APT conform art. 5, alin. (6) din Anexa nr. 1 la H.G. nr. 639/2023. 
I. SCRISOAREA DE AŞTEPTĂRI 
Scrisoarea de așteptări este documentul de lucru prin care APT stabilește performanțele așteptate de la organele de administrare și conducere ale întreprinderii publice pentru   perioada rămasă până la finalizarea mandatului consiliului în funcție.
Scrisoarea de așteptări face parte din setul de documente obligatorii cu care începe procesul de selecție a membrilor Consiliului de administrație pentru întreprinderile publice și este parte integrantă din Componenta inițială a planului de selecție.
Scrisoarea de aşteptări cuprinde obiectivele Societății MEDSERV MIN S.A. care stau la baza stabilirii criteriilor specifice de selecţie a candidaţilor aflaţi pe lista scurtă.
Scrisoarea de aşteptări este fundamentată pe baza strategiei guvernamentale în sectorul în care acţionează întreprinderea publică, precum şi a politicilor fiscal-bugetare.
Scrisoarea de aşteptări descrie rezultatele generale preconizate, cu indicarea unor valori orientative, care sunt recomandate organelor de administrare şi conducere ale societății MEDSERV MIN S.A. şi recomandă o serie de indicatori de performanţă pentru întreprinderea publică.
[bookmark: _Hlk195268511]Compartimentul Guvernanţă Corporativă din Ministerului Energiei a elaborat Scrisoarea de aşteptări după consultarea structurilor de specialitate din cadrul autorităţii publice tutelare şi ale întreprinderii publice.
Organizarea consultărilor este comunicată prin publicarea unui anunț pe pagina de internet a Ministerului Energiei, in calitatea sa de autoritate publică tutelara, cea a Societății MEDSERV MIN S.A, si cea a Complexului Energetic Oltenia, în calitatea sa de actionar majoritar, cu cel puțin 5 zile înainte de data stabilită.
[bookmark: _Hlk192235528]Scrisoarea de așteptări este aprobată prin Ordin al ministrului energiei, ca parte integrantă din Componenta inițială a planului de selecție și se publică pe pagina de internet a  Societății MEDSERV MIN S.A., a Ministerului Energiei și a Agenției pentru Monitorizarea și Evaluarea Performanțelor Întreprinderilor Publice (denumită în continuare AMEPIP), conform dispozițiilor art. 5, alin (1) din Anexa nr. 1b) la H.G. nr. 639/2023.
PROIECTUL SCRISORII DE AȘTEPTĂRI care stabilește performanțele așteptate de la organele de administrare și conducere a Societății MEDSERV MIN S.A. se regăsește anexată prezentei Componente inițiale a planului de selecție. 

II.  ASPECTELE-CHEIE ALE PROCEDURII
Aspectele-cheie ale procedurii sunt detaliate în calendarul propus de Ministerul Energiei și se referă la etapele obligatoriu de parcurs, la documentele produse de Comisia de selecție și nominalizare și la documentele ce trebuie recepționate în cadrul acestor etape; termenele menționate în lege trebuie respectate și sunt termene maximale pentru primirea documentelor, anunțuri, comunicate, etc.
Respectarea acestor prevederi (durate de timp, conținut documente) asigură creșterea transparenței și îmbunătățirea calității informației prezentate public și conduc la implementarea principiilor de Guvernanță corporativă a întreprinderilor publice. 
Prin parcurgerea legislației privind procesul de selecție s-au identificat etape (aspecte cheie) obligatoriu de parcurs; durata de finalizare este estimată în acest calendar ținându-se cont de duratele maxime de realizare a etapei respective; decalarea unei etape duce implicit la decalarea altor etape ulterioare care nu se pot declanșa sau finaliza până la terminarea precedentei.
a) Referitor la documentele necesare implementării procedurii de selecție și nominalizare:
[bookmark: _Hlk176454901]i.  Profilul consiliului se elaborează de către Compartimentul Guvernanță   Corporativă din Ministerul Energiei; Profilul candidatului se elaborează de către Comisia de selecție și nominalizare (denumită în continuare CSN); 
ii.   proiectul Profilului consiliului se publică pe pagina proprie de internet, pe pagina întreprinderii publice şi se transmite AMEPIP în termen de 5 zile de la data aprobării Componentei iniţiale a planului de selecţie;
b) Referitor la bunul mers al procedurii de selecţie:
i. comisia de selecție și nominalizare elaborează Componenta integrală a planului de selecție în termen de 10 zile de la constituire;
ii. proiectul Componentei integrale a planului de selecție se publică pe pagina de internet a Ministerului Energiei și a Societății MEDSERV MIN S.A.;
iii. componenta integrală a planului de selecție se aprobă prin Hotărâre AGA;
iv. termene limită: pentru fiecare etapă a procedurii de selecție trebuie stabilite termene limită. Termenele limită trebuie stabilite și incluse în Planul de selecție integral;
v. elemente de confidențialitate: reprezintă aspecte cheie ale procedurii de selecție, ce trebuie specificate și integrate în Planul de selecție, inclusiv modul de tratare a lor. Ministerul Energiei, prin Comisia de selecție și nominalizare, definește aceste aspecte până la definitivarea Planului de selecție[image: ]
c)	Referitor la selectia candidaților:	
i. asigurarea unei optime îmbinări a categoriilor de competențe, trăsături, interdicții și condiții necesare pentru selecția și nominalizarea administratorilor: element cheie în alcătuirea listei scurte și înaintarea propunerilor pentru numirea administratorilor;
ii. Profilul candidatului este alcătuit din două componente:
a. - descrierea rolului acestuia, derivat din Cerințele contextuale ale întreprinderii publice și din Scrisoarea de așteptări; 
b. -  descrierea criteriilor de selecție.
iii. Profilul consiliului diferențiază între criterii de selecție obligatorii și criterii de selecție opționale, bazate pe competențe, care au fost identificate în urma analizei cerințelor contextuale. Criteriile de selecție obligatorii sunt competențe și trăsături care trebuie să fie îndeplinite de către toți candidații, în timp ce criteriile de selecție opționale sunt competențe și trăsături care pot fi îndeplinite de unii dintre administratori, dar nu în mod necesar de către toți;
iv. Comisia de selecție și nominalizare stabilește care dintre criteriile exemplificate în Anexa nr. 1 la H.G. nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, precum și ponderea acestora în întocmirea listei scurte.

III. CALENDARUL PROCEDURII DE SELECȚIE
Calendarul procedurii de selecție cuprinde etapele procesului de recrutare și selecție, termene limită, documente necesare întocmite aferente realizării etapelor, precum și părțile implicate.
Data declanșării procedurii de selecție a administratorilor Societății MEDSERV MIN S.A., întreprindere publică aflată în subordinea/sub autoritatea Ministerului Energiei, este data adoptării Hotărârii AGA emisă în acest sens și care a fost comunicată APT.
	Nr. crt.
	
Etapa procedurii de selectie
	
Termen limita
	
Responsabil
	Document rezultat/actiune întreprinsa

	1.
	Declanșarea procedurii de selecție a administratorilor 
-art. 3, alin. (1), lit. c) din Anexa nr. 1 la H.G. 639/2023
	Data adoptării
Hotărârii AGA
	AGA
	Hotărâre AGA

	2.
	Comunicarea către Ministerul Energiei a declanșării procedurii de selecție
-art. 3, alin. (1), lit. c) din Anexa nr. 1 la H.G. 639/2023
	Imediat după adoptare
	Secretariat 
AGA/CA
	adresa de   comunicare a Hotărârii AGA

	3.
	Notificarea AMEPIP cu privire la declanşarea procedurilor de selecţie
-art. 3, alin. (3) din Anexa nr. 1 la H.G. nr. 639 /2023
	2 zile lucrătoare de la data adoptării Hotărârii AGA
	APT
	adresă de notificare către AMEPIP

	4.
	Desemnarea, prin ordin al președintelui AMEPIP, a 2 membri în Comisia de selecție și nominalizare, transmiterea către APT a datelor acestora, precum și a informațiilor privind expertul independent selectat 
-art. 4, alin. (1) Anexa nr. 1 la H.G. nr 639/2023
	3 zile de la data primirii notificării
	AMEPIP
	-Ordin al președintelui AMEPIP
-adresă cu informații privind expertul independent selectat

	5.
	Constituirea Comisiei de selecție si nominalizare 
-art. 49, alin. (1), (2) si (5) din O.U.G. nr. 109/2011  
-art. 4, alin. (2) și art. 7 din Anexa nr.1 la H.G. 639/ 2023
	2 zile de la data primirii OPAMEPIP
	APT
	Ordin al ministrului energiei de constituire a CSN

	6.
	Selecția de către AMEPIP a Expertului independent 
-art. 2, pct. 28 din O.U.G. nr. 109/2011  
-art. 6 din Anexa 1 la H.G. nr. 639/2023
	conform prevederilor Legii nr. 98/2016
	AMEPIP
	contract de Prestări servicii Expert
independent

	7.
	Elaborarea și publicarea proiectului Componentei inițiale a planului de selecție 
-art. 5, alin. (1) și (3) din Anexa 1 la H.G. 639 /2023
	15 zile de la data Hotărârii AGA de declanșare a procedurii de selecție
	APT
	proiectul Componentei inițiale a planului de selecție se publică pe pagina de internet a APT și a ÎP

	8.
	Consultări în vederea definitivării Componentei inițiale a planului de selecție
-art. 5, alin. (4) din Anexa 1 la H.G. 639/ 2023
	
	Acţionarii reprezentând, individual sau împreună, cel puţin 5% din capitalul social
	Anunț consultări proiect

	9.
	Publicarea propunerilor primite la Componenta iniţială a planului de selecţie
-art. 5, alin. (5) din Anexa 1 la H.G. 639/ 2023
	1 zi de la data primirii propunerilor
	APT
	Adresă propuneri completare/
modificare proiect

	10.
	Aprobarea Componentei inițiale a planului de selecție, incluzând și  Scrisoarea de așteptări ca parte din Componenta inițială a planului de selecție.
-art. 5, alin. (6) din Anexa 1 la H.G. nr. 639/ 2023 
-art. 4, alin (4) din Anexa 1b din HG nr. 639/2023
	în termen de 10 zile de la finalizarea etapelor trevazute la art.5 alin.(1) –(4)
	APT
	Ordin al ministrului energiei de aprobare a Componentei inițiale a planului de selecție, incluzând și  Scrisoarea de așteptări

	11.
	-Publicarea Componentei inițiale a planului de selecție pe paginile de internet ale APT și ÎP
 -art. 5 alin. (1) din Anexa 1 H.G. nr. 639/ 2023
-Publicarea Scrisorii de așteptări pe pagina de internet a AMEPIP 
-art. 5 alin. (1) din Anexa 1b H.G. nr. 639/ 2023
	După aprobarea
Componentei inițiale a planului de selecție
	-APT
-CA
	- adresă publicare Componenta inițială a lanului de selecție 
-publicarea pe site-ul
AMEPIP a Scrisorii de așteptări

	12.
	-Elaborarea proiectului Profilului consiliului.
Publicarea proiectului Profilului consiliului pe paginile de internet ale APT și ale ÎP.
-Transmiterea către AMEPIP a proiectului Profilului consiliului.
 -art. 12, alin. (1) din Anexa nr. 1 la H.G. 639/2023
	5 zile de la data aprobării Componentei inițiale a planului de selecție
	APT
	- proiect Profil consiliu
- adresă publicare  proiect Profil consiliu
-adresă către AMEPIP comunicare proiect Profil
consiliu

	13.
	Consultări în vederea definitivării Profilului consiliului
-art. 12, alin. (2) din Anexa nr. 1 la H.G. 639/2023
	5 zile de la data publicării
	Acţionarii reprezentând, individual sau împreună, cel puţin 5% din capitalul social

	Anunț consultări proiect 

	13.
	Elaborarea proiectului Componentei integrale a planului de selecție, incluzând Profilul consiliului, Profilul candidatului, planul de interviu, termenele aferente etapelor cuprinse între data declanșării procedurii de selecție și data prezentării Raportului final, precum și Componenta inițială a Planului de selectie[image: ]
-art. 10 alin. (1), art. 12 alin. (3) și art. 14 -16 din Anexa nr. 1 la H.G. nr. 639/2023
	în termen de 10 zile de Ia constituirea CSN
	CSN
	proiect Componenta integrală a planului de selecție   


	15.
	Publicarea proiectului Componentei integrale a planului de selecție pe paginile de internet ale APT și ÎP
-art. 10, alin (2) din Anexa nr. 1 la H.G. 639 /2023
	2 zile de la punctul 14
	CSN prin Secretariat
	-proiect Componenta integrală a planului de selecție
-adresă de publicare a Componentei integrale a planului de selecție

	16.
	Consultări în vederea definitivării Componentei integrale a planului de selecție
-art. 10, alin (3) din Anexa nr. 1 la H.G. 639/ 2023
	5 zile de la data publicării
proiectului
	Acţionarii reprezentând, individual sau împreună, cel puţin 5% din capitalul social
	Anunț consultări proiect 

	17.
	Aprobarea componentei integrale a planului de selecție, împreună cu/incluzând Profilul consiliului și Profilul candidatului 
-art. 10, alin. (4) din Anexa nr. 1 la H.G. nr. 639/2023
	2 zile de la punctul 16
	Secretariat
 AGA/CA
	Hotărâre AGA, de aprobare a Componentei integrale a planului de selecție

	18.
	Publicarea anunțului privind selecția administratorilor pe pagina de internet a APT, a ÎP și a AMEPIP, în cel puțin 2 publicații economice și/sau financiare de largă răspândire, pe cel puțin o platformă sau un site de recrutare de resurse umane cu mare vizibilitate la nivel național
-art. 29 alin. (4)-(5) din O.U.G. nr. 109/2011
-art. 19, alin. (2)-(3) din Anexa nr. 1 la H.G. nr. 639/2023
	-3 zile de la punctul 17
- cu cel puțin 30 de zile înainte de data limită pentru depunerea candidaturilor
	Secretariat CSN  și președinte CA al ÎP
	anunț de recrutare și selecție

	19.
	Depunerea dosarelor de candidatură  
-art. 20, alin. (1) din Anexa nr. 1 la H.G. nr. 639/2023
	până la data limită specificată în anunțul de selecție


	candidați
	dosare de candidatură

	20.
	[bookmark: _Hlk192584977]Transmiterea la AMEPIP a documentelor depuse de către candidați, în vederea verificării îndeplinirii condiţiilor legale de selecţie şi numire
-art. 45 alin. (3) din O.U.G. nr. 109/2011
	2 zile lucrătoare de la finalizarea perioadei de depunere a dosarelor
	APT
	Documentele depuse de către candidați

	21.
	[bookmark: _Hlk192585144]Verificarea documentelor candidaților și transmiterea către APT a avizului conform
-art. 45 alin. (4) din O.U.G. nr. 109/2011
	2 zile lucrătoare de la punctul 20
	AMEPIP
	Avizul conform

	22.
	Solicitarea eventualelor clarificări suplimentare, în scris, cu stabilirea termenului de răspuns
-art. 20, alin. (2) din Anexa nr. 1 la H.G. nr. 639/2023
	dacă este cazul
	- CSN
-candidați
	formular clarificări

	23.
	Dosarele de candidatură incomplete vor fi respinse. Candidații respinși sunt informați în scris despre această decizie 
-art. 20, alin. (3) din Anexa nr. 1 la H.G. nr. 639/2023
	în maxim 5 zile lucrătoare de la data adoptării deciziei de respingere
	CSN
	informări scrise

	24.
	Alcătuirea listei lungi, pe baza dosarelor de candidatură complete, depuse în termen, care are caracter confidențial 
-art. 20, alin. (4) din Anexa nr. 1 la H.G. nr. 639/2023
	în termen de 2 zile lucrătoare de la punctul 21
	CSN
	lista lungă

	25.
	Analiza informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din cadrul Profilului consiliului pentru fiecare candidat.
-art. 21, alin. (1)-(5) din Anexa nr. 1 la H.G. nr. 639/2023
Candidații sunt eliminați de pe lista lungă în ordinea descrescătoare a punctajului obținut conform cerințelor profilului candidatului, până la limita a maximum 5 candidați, respectiv minimum 2 candidați pentru fiecare post de administrator, rezultând astfel lista scurtă.
-art. 21, alin. (6) și art. 22, alin. (1) din Anexa nr. 1 la H.G. nr. 639/2023
	la finalizarea analizei informatiilor din dosarele de candidatură
	CSN
	lista scurtă

	26.
	Informarea candidaților respinși
-art. 21, alin. (7) din Anexa nr. 1 la H.G. nr. 639/2023
	la finalizarea 
listei scurte
	CSN
	informare electronică

	27.
	Contestarea rezultatului obținut de către candidații nemulțumiți, prin depunerea de contestatii la sediul APT (dacă este cazul)
-art. 29, alin. (6) din O.U.G. 109/2011
	2 zile lucrătoare de la comunicarea rezultatului obținut
	candidați
	contestații ale candidaților nemulțumiți, dacă este cazul

	28.
	Soluționarea contestațiilor depuse (dacă este cazul) 
-art. 29, alin. (6) din O.U.G. 109/2011
	2 zile lucrătoare de la înregistrarea contestației
	APT
	adrese cu privire la soluționarea contestațiilor, dacă este cazul

	29.
	Contestarea hotărârii APT la instanța de contencios administrativ competentă (dacă este cazul)  
-art. 29, alin. (6) din O.U.G. 109/2011
	15 zile de la comunicarea hotărârii APT
	candidați
	Hotărârea instanței de contencios administrativ, dacă este cazul

	30.
	Informarea, prin mijloace electronice, a candidaților selectați cu privire la includerea candidaturii lor pe lista scurtă și despre obligația depunerii de către aceștia a Declarației de intenție, la APT, în termen de 15 zile de la data informării
-art. 22, alin. (2) din Anexa nr. 1 la H.G. nr. 639/2023
	în termen de 15 zile de la data informării
	candidați
	Declarații de intenție

	31.
	Analiza Declarațiilor de intenție și integrarea rezultatelor analizei în matricea Profilului de candidat 
-art. 22, alin. (2) și (3) din Anexa nr. 1 la H.G. nr. 639/2023
	la termenele stabilite de către CSN
	CSN
	-formular de analiză a Declarației de intenție
-matrice profil  candidat

	32.
	Organizarea și desfășurarea interviurilor candidaților din lista scurtă, integrarea rezultatelor 
-art. 22, alin. (4) și (5) din Anexa nr. 1 la H.G. nr. 639/2023
	la termenele stabilite de către CSN
	CSN
	Plan de interviu

	33.
	Întocmirea clasamentului candidaților din lista scurtă și a Raportului final al procedurii, reprezentând finalizarea procedurii de selecție 
-art. 22, alin. (4) și (6) din Anexa nr. 1 la
H.G. nr. 639/2023
	după încheierea interviurilor, la termenele stabilite de către CSN
	CSN
	- clasament candidați
 - Raport final

	34.
	Aprobarea Raportului final de  către conducătorul APT în vederea mandatării reprezentanților în AGA, pentru propunerea de membri în Consiliul de administrație
-art. 22, alin. (7), lit. a) și c) din Anexa nr. 1 la H.G. nr. 639/2023
	la termenele stabilite de către CSN
	CSN
	comunicarea Raportului final în vederea aprobării de către conducatorul APT 

	35.
	Comunicarea Raportului final către AMEPIP în vederea emiterii avizului conform 
-art. 44, alin. (5), lit. c), pct. (vii) din O.U.G. nr. 109/ 2011
	în 3 zile lucrătoare de la finalizarea procedurii de selecție
	APT
	adresă de comunicare a Raportului final 

	36.
	AMEPIP emite aviz conform prin care aprobă sau anulează procedura, dispunând prin decizie a președintelui, măsuri de remediere și/sau sancțiuni 
-art. 44 alin. (5) lit. c) pct. (vii) din O.U.G. nr. 109/2011
-art.27 din Anexa nr. 1 la H.G. nr. 639/2023
	în 10 zile de la data primirii Raportului final
	AMEPIP
	aviz conform emis de AMEPIP sau
Decizie a președintelui cu măsuri de remediere

	37.
	Publicarea Raportului final, cu respectarea regulilor GDPR, pe site-ul APT, al ÎP si al AMEPIP 
-art. 22, alin. (8) din Anexa nr. 1 la H.G. nr. 639/2023
	după emiterea avizului conform al AMEPIP
	APT, președinte CA, AMEPIP
	adresă publicare Raport final

	38.
	Convocarea AGA întreprindere publică de către APT pentru desemnarea administratorilor
-art. 22 alin. (9) și (11) din Anexa nr. 1 la H.G. 639/2023 
	în maximum 10 zile de la comunicarea Raportului final
	APT
	Convocarea AGA în condițiile Legii nr. 31/ 1990, republicată, cu modificările si completările ulterioare

	39.
	Numirea administratorilor
-art.29, alin. (1) din OUG 109/2011
	în conformitate cu prevederile legale
	AGA
	Hotărârea AGA


Termenele planificate potrivit calendarului procedurii de selecție pot fi decalate în cazul formulării unor contestații conform art. 29, alin. (6) din O.U.G. nr. 109/2011.
În cadrul etapelor descrise, dacă nu sunt atrase candidaturi care să îndeplinească minimul de cerințe prevăzute în O.U.G. nr. 109/2011 cu modificările și completările ulterioare, atunci procedura trebuie să fie reluată de la etapa publicării anunțului de selecție, fie de la început, prin redefinirea Profilului consiliului, cu scopul de a lărgi baza de candidaturi.
IV. PĂRȚILE RESPONSABILE Șl ROLURILE ACESTORA
Prezenta secțiune definește principalele activități pe care părțile implicate în procesul de selecție și nominalizare trebuie să le îndeplinească în scopul unei bune gestionări a acestuia.
Conform prevederilor O.U.G. nr. 109/2011, cu modificările și completările ulterioare, părțile responsabile în cadrul procedurii de selecție și nominalizare sunt următoarele:
[bookmark: _Hlk176787080][bookmark: _Hlk176862671]A. Adunarea Generală a Acționarilor Societății MEDSERV MIN S.A.;
B. Autoritatea Publică Tutelară-Ministerul Energiei;
C. Comisia de selecție și nominalizare (CSN); 
  D. Expertul independent (în cadrul CSN); 
  E. AMEPIP.
A. Adunarea Generală a Acționarilor Societății MEDSERV MIN S.A. îndeplinește următoarele atribuții principale în procedura de selecție și nominalizare a administratorilor, dar fără a se limita la acestea și în condițiile legii:
a. decide asupra declanșării procedurii de selecție a membrilor Consiliului de administraţie, pozițiile vacante;
b. aprobă Componenta integrală, împreună cu documentele aferente;
c. desemnează membrii Consiliului de administraţie;
d. aprobă indicatorii-cheie de performanță pentru administratori, ulterior negocierii acestora cu APT;
e. exercită orice alte atribuții statuate de dispozițiile O.U.G. nr. 109/2011 și de prevederile H.G. nr. 639/2023.
B. Ministerul Energiei, îndeplinește următoarele atribuții principale în cadrul procedurii de selecție a administratorilor, dar fără a se limita la acestea, cu respectarea prevederilor legale în acest sens, astfel:
a. stabilește obiective pe termen lung, care acoperă o perioadă de cel puțin 4 ani, și le include în Scrisoarea de așteptări care va fi publicată pe pagina de internet proprie, precum și transmite documentația relevantă către AMEPIP în termenele stabilite în prezentul document și în legislația în vigoare;
b. notifică AMEPIP cu privire la necesitatea declanșării procedurii de selecție și numire a administratorilor, precum și a revocării acestora;
c. organizează procedura de selecție, selectarea și nominalizarea candidaților pentru funcțiile de administrator ai Societății MEDSERV MIN S.A.;
d. elaborează și aprobă Regulamentul de organizare și funcționare a Comisiei de selecție și nominalizare, conform Regulamentului-cadru de organizare și funcționare a Comisiilor de selecție și nominalizare, aprobat de AMEPIP;
e. elaborează Componenta inițială a planului de selecție, incluzând Scrisoarea de așteptări; 
f. [bookmark: _Hlk192511402]aprobă Componenta inițială a planului de selecție, incluzând Scrisoarea de așteptări, ca parte integrantă din Componenta inițială și o publică  pe pagina proprie de internet pentru a putea fi adusă la cunoștință persoanelor interesate, precum și pe paginile de internet ale Societății MEDSERV MIN S.A. și AMEPIP;
g. constituie Comisia de selecție si nominalizare;	
h. elaborează și publică proiectul Profilului consiliului pe paginile de internet ale APT și întreprinderii publice și îl transmite către AMEPIP;
i. transmite rapoartele către AMEPIP în termen de 3 zile de la finalizarea procedurii;
[bookmark: _Hlk176864860]j. formulează propuneri pentru desemnarea administratorilor în AGA, dintr-o listă scurtă, pentru fiecare post de administrator al Societății MEDSERV MIN S.A., pe baza criteriilor de selecție comunicate public, prin anunț, în ordinea clasamentului candidaților pentru postul respectiv;
[bookmark: _Hlk192585838][bookmark: _Hlk192584140]k. negociază indicatorii-cheie de performanță ai administratorilor, îi transmite către AMEPIP pentru avizare din punct de vedere al încadrării în nivelul minim și întreprinde demersurile pentru aprobarea lor în AGA;
l. încheie contractele de mandat cu administratorii întreprinderii publice prin AGA și le transmite către AMEPIP;
m. întocmește și publică lista administratorilor și directorilor aflați în funcție la Societatea MEDSERV MIN S.A.și o comunică la AMEPIP;
n. aplică criteriile de integritate pentru administratorii și directorii Societății MEDSERV MIN S.A.;
o. îndeplinește oricare alte atribuții stabilite prin O.U.G. nr. 109/2011, H.G. nr. 639/2023, prin legi speciale și prin legislația incidentă în vigoare.
C. Comisia de selecție și nominalizare (CSN) se constituie prin Ordin al ministrului energiei, conform prevederilor art. 49 din O.U.G. nr. 109/2011 și Anexei nr. 1 la H.G. nr. 639/2023.
La nivelul Ministerului Energiei, Comisia de selecție și nominalizare se constituie prin ordin al ministrului energiei, în termen de cel mult 5 zile de la termenul prevăzut la art. 3-4 din Anexa nr. 1 la H.G. nr. 639/2023, având următoarea componență:
   - 2 membri titulari și 2 supleanți desemnați prin ordin de către ministrul energiei;
   - 2 membri titulari și 2 supleanți desemnați de AMEPIP, prin ordin al președintelui;
   - un expert independent, selectat de AMEPIP.
Președintele CSN este desemnat dintre reprezentanții Ministerului Energiei, prin ordin al conducătorului APT.
APT asigură secretariatul CSN. Secretarul CSN nu este membru al CSN, este desemnat prin ordin al conducătorului APT și nu are drept de vot.
[bookmark: _Hlk177056723]Ministrul energiei a aprobat Ordinul nr. 1359/18.09.2024 Regulamentul de organizare și funcționare al Comisiilor de selecție și nominalizare a candidaților pentru posturile de membru în cadrul Consiliilor de administrație/supraveghere ale întreprinderilor publice aflate în subordinea/sub autoritatea Ministerului Energiei, stabilind modalitatea de organizare și funcționare a CSN constituite la nivelul APT.
Comisia de selecție și nominalizare îndeplinește atribuțiile principale prevăzute la art. 49, alin. (5) din O.U.G. nr. 109/2011, detaliate in Regulamentul de organizare și funcționare al Comisiilor de selecție și nominalizare, aprobat de APT.
Atribuțiile principale ale CSN sunt următoarele[image: ]
a) desfășoară procedura de selecție a administratorilor, cu asigurarea conformității și transparenței acesteia;
b) evaluează candidații, pregătește și comunică APT lista scurtă a candidaților și clasamentul acestora;
c) notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.
Activitățile principale ale CSN sunt următoarele:
a) elaborează Componenta integrală a planului de selecție în termen de 10 zile de la înființare, în vederea propunerii spre nominalizare pentru posturile de administrator, cu încadrarea în termenele prevăzute de O.U.G. nr. 109/2011 și H.G. nr. 639/2023, și o transmite Ministerului Energiei  și Societății MEDSERV MIN S.A. în vederea publicării pe paginile de internet;

b) elaborează Profilul candidatului pentru pozițiile de membru în Consiliul de administrație, pe baza cerințelor contextuale ale Societății MEDSERV MIN S.A. și a Scrisorii de așteptări;
c) stabilește care dintre criteriile exemplificate în Anexa nr. 1 la H.G. nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, de cerințele din Scrisoarea de așteptări, precum și de ponderea acestora în întocmirea listei scurte;
d) stabilește condițiile de eligibilitate pentru candidați în vederea participării la procedura de selecție-membru în Consiliul de administrație și conținutul dosarului pentru depunerea candidaturii pentru fiecare poziție de membru în consiliu;
e) transmite la AMEPIP documentele depuse de către candidați, în vederea verificării îndeplinirii condiţiilor legale de selecţie şi numire;
f) ulterior termenului limită pentru depunerea dosarelor de candidat, Comisia de selecție și nominalizare desigilează și analizează conținutul dosarelor depuse de către candidați;
g) decide respingerea dosarelor de candidatură incomplete și informează candidații respinși, în scris, despre această decizie în termen de maximum 5 zile lucrătoare de la data adoptării deciziei de respingere;
h) desfășoară activitățile care stau la baza elaborării listei lungi și verifică informațiile din dosarele de candidatură;
i) analizează informațiile din dosarele de candidatură rămase pe lista lungă și alocă punctajul conform grilei de evaluare pentru fiecare criteriu din cadrul profilului consiliului, pentru fiecare candidat;
j) solicită candidaților, în scris, dacă este cazul, clarificări suplimentare, cu stabilirea termenului de răspuns;
k) stabilește lista scurtă a candidaților;
l) informează, prin mijloace electronice, candidații selectați cu privire la includerea candidaturii acestora pe lista scurtă și obligația de a depune la Ministerul Energiei Declarațiiile de intenție în termen de 15 zile de la data informării;
m) stabilește modul de acordare a punctajului, documentele referitoare la Declarațiile de intenție, Planul de interviu și declarațiile necesar a fi completate de către candidați;
n) analizează Declarațiile de intenție și integrează rezultatele analizei în evaluarea candidaților;
o) elaborează Planul de interviu și organizează interviurile candidaților aflați pe lista scurtă;
p) după încheierea interviurilor, realizează clasamentul candidaților aflați în lista scurtă și elaborează Raportul final, care se transmite AMEPIP, în vederea emiterii avizului conform și, ulterior, conducătorului APT, în vederea mandatării reprezentanților statului în AGA, pentru propunerea de membri în consiliu;
q) notifică AMEPIP în cazul apariției oricăror abateri de la prevederile legale referitoare la derutarea procedurii de selecție, în vederea aplicării de sancțiuni și/sau dispunerii de măsuri de remediere;
r) în situația nerespectării prevederilor legale cu privire la selecția candidatului, comisia sau, în caz de divergență între membrii comisiei, orice membru al Comisiei de selecție și nominalizare, notifică AMEPIP, dispozițiile art. 4⁴, alin. (5), lit. c), pct. (vii) din O.U.G. nr. 109/2011 aplicându-se în mod corespunzător;
s) informează AMEPIP cu privire la stadiul de desfășurare a procedurii de selecție, conform calendarului acesteia, cu respectarea confidențialității cu privire la informațiile privind candidații, dosarele de candidatură, lista lungă sau alte informații cu caracter confidențial;
t)  îndeplinește oricare alte activități în conformitate cu atribuțiile stabilite prin actul administrativ de constituire și cele prevăzute de O.U.G. nr. 109/2011 și de H.G. nr. 639/2023.
[bookmark: _Hlk192516212]Comisia de selecție și nominalizare elaborează Componenta integrală a planului de selecție în termen de maximum 10 zile de la înființare și o transmite Ministerului Energiei și Societății MEDSERV MIN S.A.  în vederea publicării pe paginile de internet.

D. Expertul independent îndeplinește condițiile prevăzute la art. 2, pct. 28 din O.U.G. nr. 109/2011: „expert independent-persoană fizică sau juridică, specializată şi autorizată în condiţiile legii pentru a-şi desfăşura activitatea în domeniul resurselor umane, selectată de către AMEPIP pentru autorităţile publice tutelare de la nivel central sau de către autoritatea publică tutelară în cazul întreprinderilor publice de interes local, în conformitate cu dispoziţiile Legii nr. 98/2016 privind achiziţiile publice, cu modificările şi completările ulterioare, care prezintă un portofoliu relevant de clienţi pentru selecţia administratorilor/directorilor de întreprinderi publice sau private, din care să rezulte că a prestat servicii de recrutare, care s-au concretizat cu ocuparea respectivelor poziţii”.

    Responsabilitățile și sarcinile minime ale Expertului independent în cadrul CSN:
· consilierea CSN privind metodele de implementare cele mai eficace ale prevederilor obligatorii ale O.U.G. nr. 109/2011 și H.G. nr. 639/2023 în ceea ce privește derularea procedurii de selecție a administratorilor;
· elaborarea anunțului de selecție a administratorilor, în colaborare cu membrii CSN;
· modificarea/completarea documentelor aferente Componentei integrale a planului de selecție, în consultare cu membrii CSN desemnate la nivelul APT, conform propunerilor acceptate de către membrii comisiei. Planul de selecție va conține, dar fără a se limita la acestea, elementele prevăzute de Anexa nr. 1 la H.G. nr. 639/2023;
· implementarea Planului de selecție împreună cu membrii CSN, identificarea și selecția candidaților, stabilirea conținutului dosarului pentru depunerea candidaturii.
[image: ]E. AMEPIP are următoarele competențe și responsabilități principale 
În legătură cu procedura de selecție și nominalizare a administratorilor Societății MEDSERV MIN S.A., AMEPIP are responsabilitatea finală de a asigura o procedură de selecție transparentă și competitivă, sens în care îndeplinește următoarele atribuții:
(i) participă la procedura de selecție și nominalizare a administratorilor prin reprezentanții săi numiți în Comisia de selecție și nominalizare;
(ii) verifică respectarea procedurilor de selecție și nominalizare a administratorilor Societății MEDSERV MIN S.A.;
(iii)	aprobă, prin ordin al președintelui, Regulamentul-cadru de organizare și funcționare a comisiilor de selecție și nominalizare, cu respectarea metodologei prevăzute la art. 46, alin. (2) din O.U.G. nr 109/2011;
(iv) desemnează, prin ordin al președintelui AMEPIP, 2 membri în Comisia de selecție și nominalizare, transmite către APT a datele acestora, precum și  informațiile privind expertul independent selectat; 
(v) verifică documentele candidaților și transmite avizul conform către APT;
[bookmark: _Hlk192585201](vi) avizează prelungirea, în mod excepțional, a mandatelor provizorii ale administratorilor în condițiile prevăzute la art. 291, alin. (3) din O.U.G. nr 109/2011;
(vii)	primește Raportul final al CSN în termen de 3 zile lucrătoare de la finalizarea procedurilor de selecție și nominalizare a administratorilor. În termen de 10 zile de la data primirii raportului, AMEPIP emite un aviz conform prin care aprobă sau anulează procedura, dispunând măsuri de remediere astfel cum acestea vor fi reglementate prin normele metodologice de aplicare a dispozițiilor prezentei ordonanțe de urgență și/sau sancțiuni în conformitate cu prevederile prezentei ordonanțe de urgență;
(viii) avizează, din punct de vedere al încadrării în nivelul minim, indicatorii-cheie de performanță ai administratorilor și care, ulterior, vor fi înscriși în anexele la Contractele de mandat. 
  V. RISCURILE IDENTIFICATE
În procesul de selecție și nominalizare pot fi identificate câteva riscuri reale, potențial să apară datorită cerințelor contextuale al ansamblului de condiții și circumstanțe specifice care trebuie luate în considerare. Aceste cerințe contextuale sunt determinate de particularitățile Societății MEDSERV MIN S.A. și de mediul în care aceasta operează, de starea economică, financiară, contextul legislativ, poziția strategică în care se află întreprinderea publică la momentul declanșării procedurii de selecție.
Pe baza acestor factori au fost identificate câteva riscuri potențiale:
	[bookmark: _Hlk176523349]Risc identificat
	Impact
	Probabilitate apariție
	Observații

	Criza de timp/ neîncadrare în termenele prevăzute de legislație
	moderat
	medie
	-alocarea unor rezerve de timp pentru fiecare activitate și pentru fiecare etapă a procedurii; 
-pregătirea din timp a documentelor;
-stabilirea atribuțiilor fiecărui membru al CSN.

	Întârzieri în derularea procedurii de selecție
	moderat
	medie
	-respectarea strictă a etapelor planificate în derularea procedurii de selecție;
-îndeplinirea de către toți membrii CSN, cu celeritate, a atribuțiilor stabilite.

	Număr mic de candidați care aplică
	moderat
	medie
	-publicitate adecvată,  adăugarea de canale noi pe care să se transmită mesajele campaniei de recrutare și selecție; 
-abordarea directă cu metode de head-hunting a țintelor identificate cu ajutorul celorlalți candidați.

	Abandon al procesului de selecție din partea candidaților din lista scurtă/nominalizați
	mare
	medie
	-asigurarea unui flux inițial de candidați suficient de mare pentru a permite ca în Lista scurtă să se afle un număr suficient de candidați acceptați;
-scurtarea la minim posibil a perioadei de decizie de acceptare a unui candidat; 
-conștientizarea candidatului cu privire la derularea procedurii; 
-clarificarea, pe cît posibil, a întrebărilor/ problemelor ridicate de candidat legate de ocuparea postului.

	Contestarea hotărârii APT la instanța de contencios administrativ (art. 29, alin. (6) din O.U.G. 109/2011)
	mare
	medie
	Candidații nemulțumiți pot contesta rezultatul obținut prin depunerea de contestații la instanța de contencios administrativ, în termen de 15 zile de la data comunicării APT



VI. DOCUMENTELE CE TREBUIE DEPUSE PÂNĂ LA NUMIREA ADMINISTRATORILOR
Conform art. 11 din Anexa nr. 1 la H.G. nr. 639/2023, Planul de selecție cuprinde documente și formulare personalizate pentru fiecare procedură de selecție.
Documentele și formularele prevăzute sunt următoarele, dar fără a se limita la acestea:
a) etapele procedurii de selecție, calendarul, documentele și materialele ce   urmează a fi verificate, respectiv elaborate, persoane de contact pentru informații și detalii suplimentare;
b)   anunțurile privind selecția, pentru presa tipărită și online;
c)   lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
d) dispozițiile de confidențialitate și de acces la documente, lista elementelor confidentiale;
e)   lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
f) Scrisoarea de așteptări;
g) Cerintele contextuale;
h) Profilul consiliului;
i) Profilul candidatului;
j) criteriile de selecție;
k) modul de acordare a punctajului;
l) documente referitoare la Declarația de intenție;

m) Planul de interviu;

n) proiectul contractului de mandat;

o) declarații necesar a fi completate de către candidați;

p) dosare de candidatură.
Candidații vor trebui să completeze dosarul de candidatură cu documentele solicitate în anunțul de selecție și cu alte documente ce vor fi stabilite de Expertul independent la momentul elaborării anunțului.


ELEMENTE DE CONFIDENȚIALITATE
Toate dosarele de candidatură ale candidaților vor fi tratate în deplină confidențialitate de către toate părțile implicate în procedura de selecție și nominalizare. De asemenea, confidențialitatea datelor se referă și la a nu folosi în interes propriu aceste informații.
Informațiile privind identitatea candidaților vor fi tratate cu cel mai înalt grad de confidențialitate, iar accesul la aceste informații se limitează numai la acele persoane care sunt implicate în procesul decizional.
Lista elementelor confidențiale:
· identitatea, datele personale și dosarele de candidatură ale candidaților;
· informații referitoare la viața privată, profesională sau publică a candidaților.
ELEMENTE ACCESIBILE DOAR COMISIEI DE SELECȚIE ȘI NOMINALIZARE
Lista elementelor accesibile doar Comisiei de selecție și nominalizare:
· toate punctajele obținute în cursul evaluărilor/clarificărilor intermediare și integrate în matrice;
· rezultatele interviurilor și elementele, amănuntele, exemplele și toate datele oferite de candidați pe parcursul acestora, cu excepția datelor cu caracter confidential; 
· lista lungă a candidaților calificați și lista scurtă a candidaților calificați pentru următoarea etapa a selecției.
 ELEMENTE CE POT FI FĂCUTE PUBLICE
 Lista elementelor ce pot fi făcute publice:
· Componenta inițială a planului de selecție, incluzând Scrisoarea de așteptări 
· Profilul consiliului 
· Profilul candidatului
· anunțul de recrutare și selecție
· criteriile de selecție și de evaluare
· Planul de interviu
· modelele de declarații
· Componenta integrală a planului de selecție.

Raportul final se publică pe pagina de internet a Ministerului Energiei, Societății MEDSERV MIN S.A. și  AMEPIP, cu respectarea prevederilor Regulamentului (UE) nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date. 
ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE
În vederea definitivării Planului de selecție, Comisia de selecție și nominalizare va întreprinde activitățile necesare pentru conformarea la prevederile O.U.G. nr. 109/2011 și H.G. nr. 639/2023. 
În acest sens, va elabora, dar fără a se limita la acestea, următoarele documente necesare în procesul de recrutare și selecție:
a)  Profilul candidatului pentru funcția de administrator;
b)  matricea Profilului candidatului;
c)  anunțurile privind selecția, pentru presa tiparită și online;
d)  lista detaliată a documentelor necesare în vederea depunerii candidaturii de către persoane fizice și persoane juridice;
e)  formulare ale declarațiilor necesar a fi completate de către candidați;  
f) materiale referitoare la Declarația de intenție;
g)  Planul de interviu;
h)  lista elementelor confidențiale și a celor ce pot fi făcute publice;
i) lista elementelor pentru verificarea candidaților aflați în lista scurtă.

Planul de selecție va fi completat/modificat/actualizat/definitivat de către Comisia de selecție și nominalizare cu alte elemente/documente aferente procedurii de selecție apărute între data declanșării acesteia și data publicării Raportului final al CSN.

